钦定古今图书集成/理学汇编/文学典/第194卷 > 日知录 > 《诗》
## 钦定古今图书集成/理学汇编/文学典/第194卷 > 日知录 > 《诗》

孔子删《诗》，所以存列国之风也。有善有不善，兼而存
之，犹古之太师陈诗以观民风，而季札听之以知其
兴衰。正以二者之并陈，故可以观，可以听。世非二帝，
时非上古，固不能使四方之风有贞而无淫，有治而
无乱也。文王之化，被于南国，而北鄙杀伐之声，文王
不能化也。使其诗尚存而入夫子之删，必将存南音
以系文王之风，存北音以系纣之风，而不容于没，一
也。是以《桑中》之篇，《溱洧》之作，夫子不删，志淫风也。《叔
于田》为誉段之辞，《扬之水》《椒聊》为从沃之语，夫子不
删，著乱本也。淫奔之诗，录之不一而止者，所以志其
风之甚也。一国皆淫，而中有不变者焉，则亟录之。将
仲子畏人言也。女曰：“鸡鸣相警，以勤”生也。“出其东门”，
不慕乎色也。《衡门》，不愿外也。“选其辞，比其音，去其烦
且滥”者，此夫子之所谓删也。后之拘儒不达此旨，乃
谓淫奔之作不当录于圣人之经，是何异唐太子弘
谓商臣弑君，不当载于《春秋》之策乎？

《黄氏日钞》云：“《国风》之用于燕享者惟《二南》，而列国之风未尝被之乐也。夫子之所言正者《雅》《颂》，而未及乎《国风》，《桑中》之诗明言淫奔，东莱吕氏乃为之讳，而指为雅音，失之矣。”

真希元《文章正宗》，其所选诗，一扫千古之陋，归之正
旨，然病其以理为宗，不得诗人之趣。且如《古诗十九
首》，虽非一人之作，而汉代之风略具乎此。今以希元
之所删者读之，不如“饮美酒，被服纨与素”，何以异乎？
唐诗《山有枢》之篇“良人惟古欢，枉驾惠前绥”，盖亦𨚍
诗“雄雉于飞”之义。“牵牛”“织女”，意昉《大东》；“兔丝、女萝”，情
“同车舝，十九作中，无甚优劣。必以坊淫正俗之旨，严
为绳削，虽矫昭明之枉，恐失《国风》之义。六代浮华，固
当芟落，使徐、庾不得为人，陈、隋不得为代，无乃太甚，
岂非执理之过乎。